**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 11504/24.03.2025**

**Comunicat de presă**

În data de 23 martie 2025, polițiștii locali din cadrul Biroului Acțiuni Operative, Monitorizare Școli au surprins o persoană în timp ce inscripționa pe un perete al unui imobil de pe Str. Nicolae Bâlcescu, în proximitatea stației RAT Brașov ”Star”.

Astfel, în jurul orei 16:00, echipajul a observat o persoana de sex feminin ce efectua, cu un marker permanent negru, inscripții tip graffiti pe fosta clădire ”Duplex”. Polițiștii locali au legitimat persoana în cauză și au constatat că era cetățean spaniol. Aceasta a fost sancționată contravențional pentru încălcarea prevederilor art. 2 pct. 14 din Legea nr. 61/1991\*R pentru sancţionarea faptelor de încălcare a unor norme de convieţuire socială, a ordinii şi liniştii publice.